Йоазув дукхагIа дунен тIа дIа мел дарж, дукхагIа сийрдадоалаш хьаденад адамий вахар. Цхьа цивилизаци хьахулаш, цо Iилма хьадеш, из цивилизаци ехачул тIехьагIа цо дуненах кхетадаьр вокх цивилизацес дIаяьнначунгара хьаэцаш, хьаенай из сердало, цкъа цхьан моттиге йоазоно хьалсогабаь кIерам кхы дIа ца бовш, карара-кара телаш. Тахан вайга тамаш яйташ информационни гIирсаш кхаьчад адамлен доалахьа. Царех йоккха тамаш хет вайна. Бакъда йоазув да цу шеддолчун бухе массахана лаьттар а, хIанз латтар а.